ส.เพาะกาย ร่วมไว้อาลัยในหลวง ร.9 ยันจัดแข่งชิงแชมป์โลก 2-4 ธ.ค.นี้
วันที่ 21 ต.ค. 59 ที่อาคารเฉลิมพระเกียรติฯ การกีฬาแห่งประเทศไทย นายศุกรีย์ สุภาวรีกุล นายกสมาคมกีฬาเพาะกายและฟิตเนสแห่งประเทศไทย นำคณะกรรมการบริหาร คณะกรรมการที่ปรึกษา คณะ กรรมการดำเนินงานพร้อมนักกีฬาและเจ้าหน้าที่สมาคมกีฬาเพาะกายและฟิตเนสแห่งประเทศไทย ร่วมลงนามแสดงความอาลัยถวายแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร ,นายศุกรีย์ เปิดเผยว่า สำหรับครั้งนี้ ทางสมาคมฯ ได้นำนักกีฬาและเจ้าหน้าที่ร่วมลงนามแสดงความอาลัยถวายแด่พระบาทสมเด็จพระปรมินทรมหาภูมิพลอดุลยเดช ทางสมาคมฯ รู้สึกสำนึกในพระมหากรุณาธิคุณ ที่พระบาทสมเด็จพระปรมินทรมหาภูมิพลอดุลยเดช ทรงให้สมเด็จพระเทพรัตนราชสุดาฯ สยามบรมราชกุมารี พระราชทานถ้วยรางวัลในการแข่งขันเพาะกายและฟิตเนสชิงชนะเลิศแห่งประเทศไทย ,สำหรับการแข่งขันเพาะกายและฟิตเนสชิงชนะเลิศแห่งโลก ทางสมาคมฯ ไม่เลื่อนการแข่งขัน เนื่องจากวัตถุประสงค์ของการแข่งขันครั้งนี้ ทางสมาคมฯ ต้องการจัดขึ้นเพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช แต่จะมีการเปลี่ยนสนามแข่งขัน จากอาคารศูนย์กีฬาแห่งชาติภาคตะวันออก พัทยา จ.ชลบุรี มาเป็นโรงแรมแอมบาสเดอร์ซิตี้ จอมเทียน พัทยา ในวันที่ 2-4 ธ.ค. ส่วนงานประกวด หนุ่มกายงาม สาวกล้ามสวย ครั้งที่ 5 ประจำปี 2016 ที่เดิมจะจัดในวันที่ 22-23 ต.ค.ที่ เอ็มบีเค อเวนิว นั้น ทางสมาคมฯ ได้เลื่อนการจัดงานประกวดออกไปในเดือน ม.ค.ปีหน้าแทน นายศุกรีย์ กล่าว
สมาคมกีฬาเพาะกายและฟิตเนสแห่งประเทศไทย ร่วมลงนามแสดงความอาลัยถวายแด่ พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร
ศุกรีย์ สุภาวรีกุล,สมาคมกีฬาเพาะกายและฟิตเนสแห่งประเทศไทย,ในหลวงสวรรคต,ในหลวง ร.9,แสดงความอาลัย